alexandrainst/scandi-wiki huggingface dataset:
Robert Trujillo

Roberto Agustin Trujillo ( fæddur 23. október, 1964), einnig þekktur sem Robert Trujillo er bandarískur tónlistarmaður. Hann er núverandi bassaleikari þungarokkssveitarinnar Metallica.
Áður hafði Trujillo spilað með Suicidal Tendencies, Infectious Grooves, Jerry Cantrell (Alice in Chains), Black Label Society og Ozzy Osbourne. Ásamt því að vera í Metallica spilar hann stundum með tilraunabandinu Mass Mental.

Bakgrunnur Trujillo er mexíkanskur og af frumbyggjum. Hann fékk bassaleikarastöðu í Metallica árið 2003 eftir að Jason Newsted hætti í sveitinni.

Plötur

Jerry Cantrell
Degradation Trip (2002)
Degradation Trip Volumes 1 & 2 (2002)

Black Label Society
1919 Eternal (2002)

Infectious Grooves
The Plague That Makes Your Booty Move...It's the Infectious Grooves (1991)
Encino Man Soundtrack (1992)
Sarsippius' Ark (1993)
Groove Family Cyco (1994)
Mas Borracho (1999)
Year of the Cycos (2008)
Funk It Up – Live in France 1995 (2010)
Mad Mad Muir Musical Tour (2011)

Suicidal Tendencies
Lights...Camera...Revolution! (1990)
The Art of Rebellion (1992)
Still Cyco After All These Years (1993)
Suicidal for Life (1994)
Year of the Cycos (2008)
Mad Mad Muir Musical Tour (2011)

Glenn Tipton
Baptizm of Fire (1997)

Mass Mental?
How To Write Love Songs (1999)
Live in Tokyo (2001)

Ozzy Osbourne
Down to Earth (2001)
Blizzard of Ozz (endurútgáfa) (2002)
Diary of a Madman (endurútgáfa) (2002)
Live at Budokan (2002)

Metallica
St. Anger (2003) (spilar á DVDinu sem fylgdi með deluxe útgáfunni)
Some Kind of Monster (2004)
Death Magnetic (2008)
Orgullo, Pasión y Gloria: Tres Noches en la Ciudad de México (2009)
Six Feet Down Under (2010)
The Big 4 Live from Sofia, Bulgaria (2010)
Six Feet Down Under (Part II) (2010)
Live at Grimey's (2010)
Lulu (2011)
Beyond Magnetic (2011)
Quebec Magnetic (2012)
Metallica Through the Never (soundtrack) (2013)
Hardwired...to Self-Destruct (2016)

Bassaleikarar
Bandarískir tónlistarmenn
Metallica
Fólk fætt árið 1964
Kirk Hammett

Kirk Lee Hammett (fæddur 18. nóvember 1962 í San Francisco) er gítarleikari þungarokkshljómsveitarinnar Metallica. Árið 1979 var hann einn af stofnendum bylturokkshljómsveitarinnar Exodus. Árið 1983 fékk hann boð um að ganga í Metallica eftir að Dave Mustaine hafði verið rekinn. Hammett er meðal annars af filippeyskum og írskum ættum. Hann er mikill áhugamaður um hryllingsmyndir. Hann á 2 syni og býr ásamt þeim og konu sinni í San Francisco.

Bandarískir tónlistarmenn
Fólk fætt árið 1962
Metallica
Tölvuöryggi

Tölvuöryggi, upplýsingaöryggi eða í víðari og almennari skilningi netöryggi, snýst um að vernda upplýsingakerfi fyrir því að vera stolið, raskað eða þau skemmd, hvort sem um er að ræða vélbúnað, hugbúnað eða önnur gögn sem er að finna á þeim.

Tölvuöryggi er í auknum mæli mikilvægur liður bæði í starfsemi fyrirtækja en einnig í einkalífi fólks vegna þess hversu mikil notkun internetsins er orðin, sér í lagi vegna þráðlausra nettenginga en líka vegna þess hversu mörg tæki, til að mynda snjalltæki, tengjast orðið internetinu, sem kallað er internet hluta.

Veilur og smugur 
Í tölvunarfræði er rætt um veilur og smugur þar sem veilur eru eiginleikar á upplýsingakerfum sem gera þau berskjölduð eða í áhættuhópi fyrir árás en smugur er veilur sem stafa af „[vanrækslu] eða aðgæsluleysi sem veldur því að unnt er að sniðganga verndunarbúnað eða gera hann óvirkan.“

Framleiðendur vélbúnaðar og hugbúnaðar eru fjölmargir og ekki er búið að staðla að öllu leyti tæknilegt umhverfi tækja. Veilur geta því verið af mjög margvíslegum toga. Allmargar stofnanir, bæði innlendar og alþjóðlegar, koma að því að staðla hugtök á sviði tölvuöryggis. Þeirra á meðal er hið Alþjóðlega staðlaráð (ISO) og hin bandaríska National institute for standards and technology (NIST).

Tölvuöryggi á Íslandi 
Sem nútímalegt þróað vestrænt ríki er Ísland mjög netvætt land, netnotkun, farsíma- og tölvueign er mikil meðal almennings. Tölvuöryggi er í auknum mæli umfjöllunarefni fjölmiðla. Árið 2013 kom upp stórt og fyrirferðamikið mál þegar brotist var inn í innri kerfi fjarskiptafyrirtækisins Vodafone á Íslandi og þaðan stolið miklu magni persónulegra gagna viðskiptavina þess, þar með talin viðkvæm einkasamskipti, sem voru síðar gerð opinber. Lauk málinu með því að Vodafone var dæmt skaðabótaskylt fyrir dómstólum og bárust fréttir af því að sumir einstaklingar hefðu flutt af landi brott vegna afleiðinga birtinganna.

Tilvísanir

Tengill 

 
 NISTIR 7298 - Revision 2 - Glossary of Key Information Security Terms
 Net- og upplýsingaöryggi : Stefna 2015–2026 : Aðgerðir 2015–2018, Innanríkisráðuneytið

Tölvunarfræði
Dave Mustaine

David Scott "Dave" Mustaine (fæddur 13. september, 1961 í La Mesa, Kaliforníu) er bandarískur tónlistarmaður og stofnandi þungarokkssveitarinnar Megadeth.

Mustaine byrjaði í hljómsveitinni Panic en var síðar stofnandi Metallica árið 1981. Hann var rekinn úr bandinu fyrir drykkjuskap og vanda sem því fylgdi áður en þeir hljóðrituðu frumburð sinn Kill 'Em All. Mustaine var þó titlaður höfundur nokkurra laga á henni. Hann hélt áfram í tónlist og stofnaði Megadeth sem hann hefur farið fyrir síðan.

Mustaine var alinn upp sem votti Jehóva. Hann var ekki trúaður um tíma en fékk trúarlega vakningu seinna ( enska: born again christian) í gegnum áfengismeðferð.

Heimild

Bandarískir tónlistarmenn
Fólk fætt árið 1961
Metallica
Testament (hljómsveit)

Testament er bandarísk þrass-sveit sem stofnuð var í Berkeley, Kaliforníu árið 1983. Hljómsveitin hefur gengið í gegnum ýmsar breytingar á ferli sínum en gítarleikarinn Eric Peterson hefur verið með frá upphafi og söngvarinn Chuck Billy frá 1986.

Testament naut nokkurra vinsælda frá 1988-1992 og fór í tónleikaferðalag með  Iron Maiden, Black Sabbath, Anthrax, Megadeth, Overkill, Judas Priest og  Slayer. Árið 1992 kom út platan The Ritual þar sem sveitin fór í melódískari átt en næstu ár vék sveitin sér meir að því að blanda dauðarokki við þrass.

Meðlimir
Eric Peterson – gítarar og bakraddir (1983–)
Alex Skolnick – gítar og bakraddir (1983–1993, 2001, 2005–)
Chuck Billy – söngur (1986–)
Dave Lombardo – trommur (1998-1999, 2022-)
Steve DiGiorgio – bassi (1998–2004, 2014–)

Fyrrum meðlimir
Gene Hoglan – trommur (1997, 2011–2022)

Breiðskífur
The Legacy (1987)
The New Order (1988)
Practice What You Preach (1989)
Souls of Black (1990)
The Ritual (1992)
Low (1994)
Demonic (1997)
The Gathering (1999)
The Formation of Damnation (2008)
Dark Roots of Earth (2012)
Brotherhood of the Snake (2016)
Titans of Creation (2020)

Heimild

Bandarískar hljómsveitir
Bandarískar þungarokkshljómsveitir
Þrass
Stofnað 1983
Garðasól

{{taxobox
|name = Garðasól
|image = Papaver_nudicaule_dsc00913.jpg
| regnum = Jurtaríki (Plantae)
| divisio = Dulfrævingar (Magnoliophyta)
| classis = Tvíkímblöðungar (Magnoliopsida)
| ordo = Sóleyjabálkur (Ranunculales)
| familia = Draumsóleyjaætt (Papaveraceae)
| genus = Papaver
|species = P. nudicaule
|binomial = Papaver nudicaule|binomial_authority = L.
| synonyms = Papaver croceum P. miyabeanum   P. amurenseP. macounii  

|}}Garðasól, erlendis kennd við ísland; Iceland poppy, Isländischer Mohn vex frá norðurhluta Evrópu, norðurhluta Asíu og yfir til Norður Ameríku, einnig í fjöllum Asíu en eingöngu sem slæðingur á Íslandi og Grænlandi.Garðasól er skammlífur fjölæringur, stundum ræktuð sem tvíær, með stórum, létt ilmandi á enda loðins stönguls uppúr hvirfingu mjórra, fjaðurskiftra grænna blaða. Hún blómstrar mest allt sumarið og getur sáð sér allnokkuð. Henni var fyrst lýst af grasafræðingum 1759. Villt blómstrar hún hvítum eða gulum blómum. Allir hlutar plöntunnar eru líklega eitraðir, en eins og allir valmúar er hún með eitraða alkalíóða. Einmitt í garðasól (P. nudicaule) hefur fundist alkalíóðinn benzophenanthidine alkaloid, chelidonine. Hún inniheldur einnig (+)-amurine, (-)-amurensinine, (-)-O-methylthalisopavine, (-)-flavinantine og (-)-amurensine.

 Undirtegundir 

Tegundin skiftist í eftirfarandi undirtegundir:

 P. n. americanum P. n. nudicaule P. n. aquilegioides P. n. microcarpum Myndir 

 Ræktun 

Garðasól kann best við léttann, vel framræstann jarðveg og sól. Garðasól eins og flestir valmúar er með mjög smá fræ og langa stólparót sem þolir illa flutning. Hún hentar ekki í beð með lágvaxnari tegundum, en er góð í blómaengjum.

Garðasól er einn af betri valmúum til afskurðar, en blómin endast í nokkra daga

 Erfðir 
Erfðir garðaafbrigða garðasólar (P. nudicaule'') hafa verið rannsakaðar, sérstaklega í sambandi við blómlit. Hvítur litur er ríkjandi yfir gulum. Aðrir litir, svo sem gulbrúnn og rauðgulur eru víkjandi.

Tilvísanir 

Draumsóleyjaætt
Plöntur á Íslandi
Viðja

Viðja (Salix myrsinifolia ssp. borealis eða Salix borealis) er tré eða runni af víðisætt sem getur náð 8-10 m hæð. Viðja er breytileg tegund í vexti; einstofna eða margstofna. Hún líkist nokkuð íslenska gulvíðinum sem er lágvaxnari. Viðja fékk nafn sitt fyrir það að er græðlingar voru fluttir inn frá Noregi á milli 1936 til 1939, voru þeir skráðir sem "vidje" (víðir á norsku) og var ekki vitað þá hvaða tegund þeir væru af.

Á Íslandi
Hefur verið ræktuð í görðum og í skjólbeltum frá því um miðja síðustu öld. Engin trjátegund á Íslandi er jafn dugleg að sá sér og vaxa upp úr þéttum grassverði.

Tilvísanir

Lauftré
Víðir
Víðisætt
Plöntur á Íslandi
Grasvíðir

Grasvíðir eða smjörlauf (Salix herbacea) er smárunni (5–20 sm) sem vex á norðurhveli. Hann er með kringluleit blöð og rauð aldin. Hann blómgast í maí–júní og er ein smæsta viðarkennda planta sem fyrirfinnst.

Útbreiðsla á Íslandi
Grasvíðir er algengur um allt land upp fyrir 1000 metra. Hann er aðallega í bollum og snjódældum til fjalla en einnig á víð og dreif í móum á láglendi eða á mýraþúfum.

Tilvísanir

Frekari lestur
 Ingólfur Davíðsson (1968-1969). Grasvíðir eða smjörlauf. Náttúrufræðingurinn 38(2): 104-106.

Víðir
Víðisætt
Plöntur á Íslandi
Mósúl

Mósúl er önnur stærsta borg Íraks og er í norðurhluta landsins. Þar er íbúafjöldi um tvær og hálf milljón en íslamska ríkið réðu yfir borginni frá 2014 til 2017 og ráku út eða myrtu minnihlutahópa þar. Íraksher, Kúrdar og bandamenn þeirra undirbjuggu gagnárás á borgina  og endurheimtu hana að fullu úr höndum vígahópsins í júlí árið 2017.

Hið sögulega svæði Assýría var þar sem Mósúl er og ýmis heimsveldi eins og Sassanídar og Ottómanveldið hafa ráðið yfir borginni. Eftir fyrri heimstyrjöld tók Breska heimsveldið við yfirráðum en stuttu síðar náðust samningar milli Tyrkja og Breta um að svæðið yrði hluti af Nineveh héraði Íraks. Á þriðja áratug 20. aldar fannst olía í nágrenni Mósúl.

Íbúar Mósúl koma frá mörgum menningarheimum: Kúrdar, Súnní-Arabar, kristnir Assýringar, Jasídar, Túrkmenar og Armenar. Gyðingaminnihluti var þar fram að miðri 20. öld en gyðingar flýðu þá til Ísraels.

Sögulegar moskur og kirkjur eru í borginni. Áin Tígris rennur í gegnum hana.

Umsátrið um Mósúl árið 2016-2017
Stjórnarher Íraks (30 þúsund) og Kúrdar (4 þúsund) hófu að sitja um borgina þann 16. október 2016 og undirbúa árás á Íslamska ríkið sem hefur borgina undir sínu valdi.  Um 4000-8000 hermenn Íslamska ríkisins verja borgina. Í janúar 2017 hafði íraski herinn náð austurhlutanum á sitt vald.

Í júní 2017 var Íslamska ríkið einungis með gamla borgarhlutann í vesturhlutanum undir valdi sínu. Þar voru þeir með yfir 100 þúsund manns í haldi og notuðu það til að skýla sér. Flóttafólk var skotið sem flýði. Sameinuðu þjóðirnar áætla að 862 þúsund íbúar Mosúl hafi flúið frá því að bardagar um borgina hófust. Í júlí náði íraski herinn borginni að fullu.

Tilvísanir

Írak
Borgir í Írak
Formúla 1 2016



Lið og ökumenn 
Listi yfir þá ökumenn sem hafa verið staðfestir af liðum sínum fyrir 2016 tímabilið af Formúlu 1

Glósur 
 Öll lið munu nota dekk frá Pirelli, sem skrifaði undir samning um að skaffa öllum liðum dekkjum til 2019
 Pascal Wehrlein og Esteban Guitierez munu halda áfram að vera varaökumenn hjá Mercedes og Ferrari, en þau gáfu einnig leyfi á það að þeir mættu keppa hjá öðrum liðum.
 Ríkjandi heimsmeistari Lewis Hamilton hafði val um að nota númerið 44 eða 1, en kaus það fyrrnefnda
 Vegna fráfalls Jules Bianchi var ákveðið að númerið 17 megi ekki vera notað lengur í Formúlu 1 til  að heiðra minningu hans
 Frá og með spænska kappaksrintum Max Verstappen og Daniil Kvyat víxluðu liðum hjá Toro Rosso og Redbull
 Frá og með Belgíska Kappakstrinum Esteban Ocon tók við Rio Haryanto vegna fjármála vandamála hjá Manor
 Rio Haryanto heldur áfram hjá liðinu sem vara ökumaður liðsin

Frumsýningar á bílum

Dagatal

Breytingar

Breytingar á dagatali

Breytingar á Ökumönnum 
 Romain Grosjean yfirgaf Lotus eftir fjögur tímabil og gekk til liðs Haas
 Esteban Gutiérrez er gekk til liðs Haas (er  varaökumaður Ferrari)
 Jolyon Palmer gengur til lið Renault, en þetta er fyrsta tímabil hans í Formúlu 1
 Kevin Magnússon kemur í stað Pastor Maldonado hjá Renault 
 Pascal Wehrlein og Rio Haryanto ganga til liðs Manor en þetta er fyrsta tímabil þeirra beggja
 Stoffel Vandorne kom í Stað Fernando Alonso hjá Mclaren eftir að hafa lent í slysi í fyrri keppni
 Max Verstappen og Kvyiat víxluðu á sætum frá og með spænskakappakstrinum, en hollendingurinn fór til Red Bull á meðan rússinn gekk aftur í raðir Toro Rosso
 Esteban Ocon kom í stað Rio Haryanto frá og með belgíska kappakstrinum

Liðabreytingar 
 Renault keypti lið Lotus  eftir að hafa verið einungis vélarframleiðandi
 Haas F1 kemur inn í fyrsta sinn, en notar vélar frá Ferrari
 Manor / Marussia breytti um nafn yifr í Manor Racing og notar Mercedes vélar.

Heimildir 

Formúla 1
Lína Langsokkur (1997 kvikmynd)

Lína Langsokkur er sænsk teiknimynd frá árinu 1997.

Sænskar teiknimyndir
Clannad

Clannad er írsk hljómsveit sem stofnuð var árið 1970 í Gweedore, County Donegal, Írlandi. hljómsveitin spilar blöndu af írskri þjóðlagatónlist og nýaldartónlist. Hljómsveitin hefur einnig blandað í seinni tíð poppi, jazzi og gregórískum söng í tónlistina. Hljómsveitin var stofnuð af systkinunum Moya Brennan, Ciarán Brennan og Pól Brennan ásamt frændum þeirra; tvíburabræðrunum  Noel Duggan og Pádraig Duggan. Árin 1980–1982 var yngri systir Brennan systkina, Enya, með hljómsveitinni en hún hóf árangursríkan sólóferil eftir veru sína í bandinu. Clannad syngur á aðallega á gelísku og ensku. Lag þeirra, Theme from Harry's Game, er eina topplagið í Bretlandi sem hefur alfarið verið sungið á gelísku.

Árið 2020 hugðist hljómsveitin halda kveðjutúr.

Meðlimir
Ciarán Brennan: Bassi, gítar, hljómborð, mandólín og söngur.
Moya Brennan: Söngur og harpa.
Pól Brennan: Flauta, gítar, ásláttarhljóðfæri og söngur.
Noel Duggan : Gítar og söngur.

Fyrrum meðlimir
Pádraig Duggan (1949–2016, dáinn): Gítar, mandóla, mandólín og söngur.
Enya Brennan (1980-1982): Söngur, hljómborð og ásláttarhljóðfæri.

Breiðskífur
1973: Clannad
1975: Clannad 2
1976: Dúlamán
1980: Crann Úll
1981: Fuaim
1983: Magical Ring
1984: Legend
1985: Macalla
1987: Sirius
1989: Atlantic Realm
1989: The Angel and the Soldier Boy
1990: Anam
1993: Banba
1996: Lore
1997: Landmarks
2013: Nádúr

Írskar hljómsveitir
Matterhorn

Matterhorn (Ítalska: Monte Cervino, franska: Mont Cervin), er fjall í Ölpunum, á mörkum Sviss og Ítalíu. Fjallið er 4478 metra hátt og er píramídalaga. Það er 6. hæsta fjall Alpanna. Aðalbergtegund fjallsins er gneis. Matterhorn var fyrst klifið árið 1865 af fjórum mönnum. Þeir létust á leið niður.

Heimild

Alpafjöll
Fjöll í Sviss
Fjöll á Ítalíu
Mount Assiniboine

Mount Assiniboine er fjall á mörkum Alberta og Bresku Kólumbíu í Kanada, nánar tiltekið á við Mount Assiniboine Provincial Park og Banffþjóðgarðinn. Það er 3618 metra hátt og er í Klettafjöllum. Það er stundum kallað Matterhorn Klettafjalla.
Engir vegir eru við fjallið og þarf að ganga í 6 tíma til að komast að því.

Heimild

Fjöll í Kanada
Breska Kólumbía
Alberta
Blessuð sértu sveitin mín (kvikmynd 1948)

So Dear to My Heart (enska: So Dear to My Heart) er bandarísk Disney-kvikmynd frá árinu 1948. Leikstjórar voru  Harold D. Schuster og Hamilton Luske. Helstu leikarar:  Burl Ives, Beulah Bondi og Bobby Driscoll. 

Myndin fjallar um ungan dreng sem tekur að sér lítið, óþekkt lamb og lærir af því gildi ástar og umhyggju.

Tenglar 

Bandarískar kvikmyndir
Disney-kvikmyndir
Kvikmyndir frumsýndar 1948
Gangleri

Gangleri er eitt af fjölmörgum nöfnum Óðins. Í Gylfaginningu segist Gylfi konungur heita Gangleri þegar hann ræðir við Háan, Jafnháan og Þriðja.

Persónur í norrænni goðafræði
Vélanám

Vélanám (e. machine learning) er undirgrein gervigreindar og tölvunarfræði sem snýst um aðferðir sem gera tölvum kleift að læra að leysa verkefni út frá gögnum einum saman. Fræðilegur grunnur vélanáms liggur í stærðfræði, tölfræði og taugalíffræði.

Tenglar 
 Spurningar á Vísindavef Háskóla Íslands með efnisorðinu vélanám

Tölvunarfræði
Viktoría (Breska Kólumbía)

Viktoría er höfuðborg Bresku-Kólumbíu og er staðsett á Vancouvereyju, um 100 kílómetra frá stórborgunum Vancouver og Seattle. Íbúafjöldi er rúmlega 80.000 manns. Stórborgarsvæði Victoríu hefur um 344.000 íbúa. Borgin heitir eftir Viktoríu bretadrottingu. Þar er milt, hafrænt loftslag og frýs þar sjaldan.

Söguágrip
Fyrir árið 1700 voru margir hópar frumbyggja á svæðinu. Spánverjar og Bretar könnuðu landsvæðið þar sem Victoría er á 18. öld. Árið 1858 voru fregnir af gullfundi í Bresku Kólumbíu, fólk streymdi á svæðið og íbúafjöldi stórjókst. Victoría varð borg opinberlega árið 1862 og síðar höfuðstaður Bresku Kólumbíu.

Áhugaverðir staðir
Þekktar byggingar eru m.a.: Þinghúsið sem er frá 1897 og Empress hótelið sem er frá 1908. Beacon Hill Park er aðalalmenningsgarður borgarinnar.
Kínahverfi borgarinnar er það næstelsta í vesturheimi á eftir San Francisco. Innri höfnin er vinsælt svæði og eru þar margir húsbátar. Ýmis söfn eru í borginni.

Heimild

Borgir í Bresku Kólumbíu
Birna Guðrún Friðriksdóttir

Birna Guðrún Friðriksdóttir fæddist í Brekku í Svarfaðardal 10. nóv. 1924 en lést á Dalbæ, Dalvík 2011. Birna ólst upp á Hverhóli í Skíðadal með foreldrum sínum Svanfríði Gunnlaugsdóttur og Friðriki Jónssyni ásamt með 6 systkinum. Árið 1949 giftist Birna Halldóri Hallgrímssyni á Melum í Svarfaðardal. Þar bjuggu þau hátt í þrjá áratugi þar til þau hættu búskap og settust að á Dalvík og síðar á Akureyri. Birna var hagyrðingur og ljóðskáld og samdi auk þess sönglög. Ljóðabókin Grýtt var gönguleiðin kom út 1995 og er skáldsaga í bundnu máli um ævi förukonu. Bókin inniheldur yfir eitt þúsund ferhendur, mismunandi að formi. Önnur bók hennar kom út 2018, Melgras, með yfir 100 ljóðum og lausavísum. Ljóð eftir hana hafa einnig birst í blöðum og tímaritum.

Íslensk skáld
Aulinn ég 3

Aulinn ég 3 er bandarísk þrívíddar teiknimynd (áætluð frumsýning 30. júní 2017). Hún er framhald myndarinnar Aulinn ég 2, sem frumsýnd var árið 2013.

Tenglar 

Bandarískar teiknimyndir
Kvikmyndir frumsýndar 2017
Fredericton

Fredericton er höfuðborg kanadíska fylkisins Nýja-Brúnsvík (New Brunswick). Borgin liggur í miðju fylkinu við Saint John fljótið. Íbúar voru 56,224 árið 2011.
Ýmis list er í Fredericton: Listaskólar og hin árlega tónlistarhátíð Harvest Jazz & Blues Festival. Tveir háskólar eru í borginni. The University of New Brunswick var stofnaður árið 1785 sem gerir hann elsta opinbera háskóla í Norður-Ameríku. Odell Park er verndað skóglendi með göngustígum og er suður af miðbænum. Grasagarður Fredericton liggur við það.  
Borgin var stofnuð af Frökkum á 17. öld. En seint á 18. öld náðu Bretar yfirráðum.

Heimild

Borgir í Nýju-Brúnsvík
0. janúar

0. janúar er notað sums staðar sem annað nafn fyrir 31. desember. Heitið kemur fyrir í stjörnualmanaki fyrir daginn fyrir 1. janúar til að komast hjá því að vísa til ársins á undan almanaksárinu. 

Janúar
Tímatal
Dagatal
0. mars

0. mars er annað heiti á síðasta degi febrúarmánaðar. Nafnið kemur til vegna þess að dagsetning síðasta dags febrúar er mismunandi eftir því hvort um hlaupár er að ræða eða ekki. 

Mars
Tímatal
Dagatal
Mið-Afríkukeisaradæmið

Mið-Afríkukeisaradæmið var skammlíf yfirlýst þingbundin konungsstjórn (en í reynd einræði undir herforingjastjórn) í Mið-Afríkulýðveldinu frá 1976 til 1979. Stofnun keisaradæmisins var lýst yfir af forseta landsins, Jean-Bédel Bokassa, sem lét krýna sig „hans keisaralegu hátign“ Bokassa 1. með viðhöfn 4. desember 1977. 

Eftir að mótmæli í Bangví höfðu endað með blóðbaði þvarr stuðningur Frakka við stjórn Bokassa. Franskir sérsveitarmenn réðust inn í landið í Barrakúdaaðgerðinni 20. september 1979 og komu fyrrum forseta, David Dacko, aftur til valda. Daginn eftir lýsti Dacko því yfir að keisaradæmið væri aflagt.

Saga Mið-Afríkulýðveldisins
Fyrrum Afríkuríki
Olíuborhola

Olíuborhola er borhola gerð í þeim tilgangi að dæla hráolíu úr jarðlögum upp á yfirborðið. Venjulega kemur jarðgas einnig upp úr slíkum holum en gasborhola er borhola sem boruð er í þeim tilgangi að dæla gasi úr jarðlögum. 

 
Bortækni
Olíulind

Olíulind eða olíu- og gaslind er neðanjarðargeymir sem inniheldur kolvetni (hráolíu og jarðgas) í jarðlögum. Olíulindir geta verið hefðbundnar eða óhefðbundnar eftir því hvort þakberg er yfir þeim eða ekki. Olíulindir finnast við olíuleit. Kolvetnin sem finnast í olíulindum eru leifar lífvera. Þeim er dælt upp til að nota þau sem jarðefnaeldsneyti.

Olía
Saskatoon

Saskatoon er stærsta borg Saskatchewan-fylkis Kanada. Hún var stofnuð árið 1882. Borgin er við Suður-Saskatchewan-fljótið og við Yellowhead-þjóðveginn sem liggur í gegnum landið. Á stórborgarsvæði borgarinnar búa 305.000 manns. Nafn borgarinnar er eftir berjarunna sem vex á þessum slóðum og kemur úr Cree-tungumálinu.

Þekktir staðir í borginni eru Wanuskewin Heritage Park sem sýnir 6000 ára sögu frumbyggja og Delta Bessborough hótelið sem var  byggt árið 1932. 

Söngkonan Joni Mitchell bjó í borginni sem ung kona.

Heimild

Borgir í Saskatchewan
Gráösp

Gráösp (fræðiheiti: Populus x canescens) er tré af víðisætt. Það er blendingur blæaspar (Populus tremula) og silfuraspar (Populus alba) sem hefur komið fram náttúrulega þar sem útbreiðslusvæði þeirra er liggja saman.

Tenglar 
Tré ársins 2006 - Gráösp

Tilvísanir

Víðisætt
Lauftré
Aspir
London (Ontaríó)

London er borg í suðvestur-Ontaríó-fylki í Kanada. Íbúar voru rúmlega 366.000 árið 2011. Áin Thames rennur um borgina. 

Borgin fékk nafn sitt árið 1793 þegar breskur lautinant stakk upp á nafni fyrir höfuðstað Efra-Kanada. Frumbyggjar höfðu verið á svæðinu síðustu 10.000 ár. Fyrsta byggð í evrópubúa þar var í kringum aldamótin 1800 og þorp var búið að myndast árið 1826. London fékk borgarstöðu árið 1855 þegar þar voru komnir meira en 10.000 íbúar. Árið 1953 var stífla byggð við efri Thames ána en hún hafði áður flætt margsinnis yfir bakka sína og valdið skemmdum og manntjóni.

Heimild

Borgir í Ontaríó
Blóðsýking

Blóðsýking er sýking í blóði af völdum bakteríu, veiru, svepps, eða sníkjudýrs. Ef sýkingin dreifist út um líkamann getur bólgusvar líkamans farið úr böndum og lífshættulegt ástand skapast sem nefnist sýklasótt. Afleiðingin er lækkun blóðþrýstings og líffærabilun. Mjög alvarlegar sýkingar valda sýklasóttarlosti.

Einkenni sýklasóttar eru mismunandi eftir uppruna  en lýsa sér í óeðlilegum líkamshita, útbrotum, slappleika, hraðri öndun og hjartslætti, skerti meðvitund og ruglástandi.

Dánartíðni sýklasóttar er á milli 30 og 50% en skjót meðferð er mikilvæg. Hún er flókin og getur falið í sér m.a. vökvameðferð, sýklalyf, stera, æðaherpandi lyf og blóðgjöf.

Neðanmálsgreinar

Heimild

Tilvísanir

Sjúkdómar
Hamilton (Ontaríó)

Hamilton er borg í Ontaríó-fylki í Kanada. Borgin er hafnarborg og stendur við Ontaríóvatn á Niagaraskaga. Íbúar voru ca. 520.000 árið 2011 en á stórborgarsvæðinu búa ca. 721.000 manns. Hamilton er nefnd eftir George Hamilton, breskum kaupmanni sem stofnaði borgina árið 1815. Niagarahjallinn liggur í gegnum miðja borgina og skiptir henni í neðra og efra hverfi. Meðal áhugaverðra staða eru: Konunglegi grasagarðurinn, Kanadíska stríðsflugvélasafnið og Mcmaster háskólinn.

Heimild

Borgir í Ontaríó